《呈江主簿及茗源诸公》
宋代·陈普

章甫公西愧点雩，断缨子路羡柴愚。
天知人弃终从福，道屈身伸赖读书。
有日官曹须忍耐，薰天声利尽欷嘘。
行藏谩似琅琊客，采药深山日不虚。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。